Mange kræftpatienter oplever, at kræft har en negativ indvirkning på deres sociale liv, selvtillid og livsglæde. Især de socialt sårbare og dem, der bor alene, har i særlig grad behov for hjælp til psykosociale problemstillinger. Pårørende er ofte en stor støtte og en vigtig ressource for både kræftpatienten og sundhedsvæsenet. Men det er hårdt at være pårørende til en kræftpatient, især for børn. Derfor ønsker Kræftens Bekæmpelse at udvikle støtte til patienter og pårørende.